Sumarhappdrætti Krabbameinsfélagsins 2017 - dregið 17. júní Nú hafa verið sendir út miðar í sumarhappdrætti Krabbameinsfélagsins . Í því fá karlmenn heimsenda miða . Vinningar eru að þessu sinni 276 talsins að verðmæti um 46,6 milljónir króna . Aðalvinningurinn er Suzuki S-Cross frá Suzuki bílum hf. að verðmæti um 5,2 milljónir króna . Tveir vinningar eru greiðsla upp í bifreið eða íbúð að verðmæti ein milljón króna . Dregið verður 17. júní . Allt frá árinu 1955 hefur Krabbameinsfélagið staðið fyrir happdrætti sem hefur verið ein helsta tekjulind félagsins og stuðlað mjög að uppbyggingu þess og þróun . Fræðsla um krabbamein og krabbameinsvarnir , útgáfa fræðslurita , tóbaksvarnir , stuðningur við krabbameinssjúklinga , leit að krabbameini og rannsóknir eru allt þættir í starfsemi félagsins sem byggjast á fjárhagsstuðningi við félagið . Um fjórðung dauðsfalla á Íslandi má rekja til krabbameins .